Izziņa par atzinumos sniegtajiem iebildumiem

**par likumprojektu "Grozījums Latvijas Sodu izpildes kodeksā"**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Tiesībsargs** |
| 1. | Likumprojekts:"Papildināt pārejas noteikumus ar 36. punktu šādā redakcijā:"36. Pilngadīgi vīrieši no 2021. gada 1. maija līdz 2025. gada 1. jūlijam slēgtajā cietumā sodu izcieš atbilstoši šajā kodeksā noteiktajai kārtībai par soda izciešanu slēgtajā cietumā, kura bija spēkā līdz 2021. gada 30. aprīlim, ja viņi:1) minētajā laika periodā uzsāk soda izciešanu par smaga un sevišķi smaga nozieguma izdarīšanu;2) minētajā laika periodā uz slēgto cietumu pārvietoti no daļēji slēgtā cietuma;3) 2021. gada 30. aprīlī atrodas slēgtajā cietumā."Likums stājas spēkā 2021. gada 1. maijā." | **Tiesībsarga 2021. gada 25. marta atzinums Nr. 1-8/14 (TM reģ. Nr. 1-9.3/763):**Ar Satversmes tiesas 2019.gada 7.novembra spriedumu lietā Nr.2018-25-01 "Par Latvijas Sodu izpildes kodeksa 50.4panta atbilstību Latvijas Republikas Satversmes 91.pantam" LSIK 50.4pants, ciktāl tajā paredzētajai atšķirīgajai attieksmei pret notiesātajiem vīriešiem nav objektīva un saprātīga pamata, tika atzīts par neatbilstošu Latvijas Republikas Satversmes 91.pantam un spēkā neesošu no 2021.gada 1.maija. Atbilstoši Likumprojekta anotācijā norādītajam Tieslietu ministrija Satversmes tiesas sprieduma izpildei jau ir veikusi vai veic atsevišķus pasākumus, kurus bija iespējams īstenot esošajā ieslodzījuma vietu infrastruktūrā, tomēr sprieduma izpilde pilnā apjomā var tikt nodrošināta pēc jaunā Liepājas cietuma darbības uzsākšanas, bet ne vēlāk kā līdz 2025.gada 1.jūlijam. Līdz ar to šī Likumprojekta mērķis ir nodrošināt brīvības atņemšanas soda izpildes nepārtrauktību arī pēc 2021.gada 1.maija, kad atbilstoši Satversmes tiesas spriedumam, LSIK 50.4 pants, ciktāl tajā paredzētajai atšķirīgajai attieksmei pret notiesātajiem vīriešiem nav objektīva un saprātīga pamata, būs spēkā neesošs. Saprotams, ka Likumprojekts paredz nodrošināt soda izpildes nepārtrauktību arī pēc minētā datuma, jo paredzams, ka līdz Satversmes tiesas noteiktajam laikam, spriedums pilnā apjomā netiks izpildīts. No Likumprojekta anotācijas izriet, ka problemātiskie sprieduma izpildes aspekti ir saistīti ar saskarsmes tiesību apjoma paplašināšanu un individualizācijas principa ieviešanu. Jau iepriekš tiesībsargs sniedzot viedokli par Tieslietu ministrijas informatīvo ziņojumu "Par turpmāko rīcību saistībā ar Satversmes tiesas 2019.gada 7.novembra spriedumu lietā Nr.2018-25-01 "Par Latvijas Sodu izpildes kodeksa 50.4panta atbilstību Latvijas Republikas Satversmes 91.pantam"" ir norādījis, ka jau pie pašreizējās ieslodzījuma vietu infrastruktūras ir nepieciešams meklēt alternatīvu risinājumus Satversmes tiesas sprieduma izpildei, pārskatot slēgtā cietuma soda izciešanas režīmu un no tā izrietošās tiesības un ierobežojumus, īpaši ierobežojumus, kas saistīti ar saskarsmes tiesībām. Nav pieļaujams, ka atšķirīga attieksme pret notiesātajiem vīriešiem, kas izriet no Satversmes tiesas sprieduma, netiks novērsta vēl vairākus gadus. Nešaubīgi sprieduma izpilde pašreizējā ieslodzījuma vietu infrastruktūrā ir sarežģīta, tomēr vēlos vērst uzmanību, ka Satversmes tiesa šajā spriedumā pamatoti ir atzīmējusi, ka veidojot sodu izpildes sistēmu, likumdevējam citstarp jāņem vērā valstī pieejamie resursi, tomēr attiecībā uz ieslodzīto personu tiesībām valstij nav tiesību, aizbildinoties ar ekonomiska rakstura apsvērumiem, atteikties no tās pamatpienākuma izpildes, ja tā rezultātā netiek ievērotas minimālās cilvēktiesību aizsardzības prasības. Likumdevējs nedrīkst ar ekonomiska rakstura apsvērumiem pamatot to, kādēļ gadiem ilgi nav pārskatīts tāds regulējums, kas paredz atšķirīgu attieksmi pret notiesātajiem vīriešiem[[1]](#footnote-1). Tiesībsarga ieskatā risinājums veikt grozījumus normatīvajā regulējumā, ar mērķi atlikt Satversmes tiesas sprieduma izpildi uz vairākiem gadiem, ir vērtējams kritiski. | **Nav ņemts vērā**Ar Satversmes tiesas 2019. gada 7. novembra spriedumu lietā Nr. 2018-25-01 "Par Latvijas Sodu izpildes kodeksa 50.4panta atbilstību Latvijas Republikas Satversmes 91. pantam" (turpmāk – ST spriedums) Latvijas Sodu izpildes kodeksa (turpmāk – Kodekss) 50.4 pants, ciktāl tajā paredzētajai atšķirīgajai attieksmei pret notiesātajiem vīriešiem nav objektīva un saprātīga pamata, tika atzīts par neatbilstošu Latvijas Republikas Satversmes 91. pantam un spēkā neesošu no 2021. gada 1. maija. Ņemot vērā minēto, Tieslietu ministrija sagatavoja informatīvo ziņojumu "Par turpmāko rīcību saistībā ar Satversmes tiesas 2019. gada 7. novembra spriedumu lietā Nr. 2018-25-01 "Par Latvijas Sodu izpildes kodeksa 50.4 panta atbilstību Latvijas Republikas Satversmes 91. pantam"" (turpmāk – informatīvais ziņojums), kurā secināts, ka ST spriedumā ietvertie secinājumi ieslodzījuma izpildes sistēmu skar tik būtiski, ka ST sprieduma izpilde esošajā ieslodzījuma vietu infrastruktūrā un esošā Kodeksa regulējuma ietvaros nav iespējama, tāpēc informatīvajā ziņojumā tika piedāvāts valdībai lemt par turpmāko rīcību saistībā ar ST spriedumu. Tieslietu ministrija jau ir veikusi visus pasākumus, t.sk. likumdošanas pilnveidojumus, kas ir iespējami esošajā ieslodzījuma vietu infrastruktūrā, tādējādi daļēji izpildot ST spriedumu, tomēr ST sprieduma izpildi var pabeigt tikai pēc jaunā Liepājas cietuma būvniecības pabeigšanas. Minētie pasākumi norādīti arī likumprojekta sākotnējās ietekmes novērtējuma ziņojumā (anotācijā). Ņemot vērā minēto, ST sprieduma izpilde pilnā apjomā var tikt nodrošināta pēc jaunā Liepājas cietuma darbības uzsākšanas, bet ne vēlāk kā līdz 2025. gada 1. jūlijam. Līdz ar to bija nepieciešama likumprojekta izstrāde, lai nodrošinātu brīvības atņemšanas soda izpildes nepārtrauktību arī pēc 2021. gada 1. maija. |  | Likumprojekts:"Papildināt pārejas noteikumus ar 36. punktu šādā redakcijā:"36. Pilngadīgi vīrieši no 2021. gada 1. maija līdz 2025. gada 1. jūlijam slēgtajā cietumā sodu izcieš atbilstoši šajā kodeksā noteiktajai kārtībai par soda izciešanu slēgtajā cietumā, kura bija spēkā līdz 2021. gada 30. aprīlim, ja viņi:1) minētajā laika periodā uzsāk soda izciešanu slēgtajā cietumā par smaga un sevišķi smaga nozieguma izdarīšanu;2) minētajā laika periodā uz slēgto cietumu pārvietoti no daļēji slēgtā cietuma;3) 2021. gada 30. aprīlī atrodas slēgtajā cietumā."Likums stājas spēkā 2021. gada 1. maijā." |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Projekts tika nosūtīts saskaņošanai 2021. gada 22. martā |
|  |  |
| Saskaņošanas dalībnieki | Finanšu ministrija, Ārlietu ministrija, Iekšlietu ministrija, Valsts kanceleja, Tiesībsargs |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |
|    |  |

**II. Jautājumi, par kuriem saskaņošanā vienošanās ir panākta**

Nav.

 Olga Zeile

|  |
| --- |
| (par projektu atbildīgās amatpersonas vārds un uzvārds) |
| Tieslietu ministrijas Nozaru politikas departamenta direktore |
| (amats) |
| 67046134 |
| (tālruņa un faksa numurs) |
| olga.zeile@tm.gov.lv |
| (e-pasta adrese) |

1. Satversmes tiesas 2019.gada 7.novembra spriedums lietā Nr.2018-25-01 “Par Latvijas Sodu izpildes kodeksa 50.4panta atbilstību Latvijas Republikas Satversmes 91.pantam”, p. 29.3 [↑](#footnote-ref-1)